
««ԲԱԺՆԵՏԻՐԱԿԱՆ ԸՆԿԵՐՈՒԹՅՈՒՆՆԵՐԻ ՄԱՍԻՆ» ՕՐԵՆՔՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ», «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔԱՂԱՔԱՑԻԱԿԱՆ ՕՐԵՆՍԳՐՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ», ««ԳՆՈՒՄՆԵՐԻ ՄԱՍԻՆ» ՕՐԵՆՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ, ««ՏՆՏԵՍԱԿԱՆ ՄՐՑԱԿՑՈՒԹՅԱՆ ԵՎ ՍՊԱՌՈՂՆԵՐԻ ՇԱՀԵՐԻ ՊԱՇՏՊԱՆՈՒԹՅԱՆ ՄԱՍԻՆ» ՕՐԵՆՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ», ««ՊԵՏՈՒԹՅՈՒՆ-ՄԱՍՆԱՎՈՐ ԳՈՐԾԸՆԿԵՐՈՒԹՅԱՆ ՄԱՍԻՆ» ՕՐԵՆՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ», ««ՍՆԱՆԿՈՒԹՅԱՆ ՄԱՍԻՆ» ՕՐԵՆՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ԵՎ «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՆԱՆԿՈՒԹՅԱՆ ՕՐԵՆՍԳՐՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ՕՐԵՆՔՆԵՐԻ ՆԱԽԱԳԾԵՐԻ ՎԵՐԱԲԵՐՅԱԼ
	1. ՀՀ էկոնոմիկայի նախարարություն
	19.10.2026 թ.

	1. 
	N 01/28018-2026

	Ի կատարումն Վարչապետի աշխատակազմի ղեկավարի 2026 թվականի հոկտեմբերի 19-ի №05/61.7/36610-2026 հանձնարարականի, ուսումնասիրելով ներկայացված ««Բաժնետիրական ընկերությունների մասին» օրենքում լրացումներ կատարելու մասին», «Հայաստանի Հանրապետության քաղաքացիական օրենսգրքում լրացում կատարելու մասին», ««Գնումների մասին» օրենքում լրացում կատարելու մասին, ««Տնտեսական մրցակցության և սպառողների շահերի պաշտպանության մասին» օրենքում լրացում կատարելու մասին», ««Պետություն-մասնավոր գործընկերության մասին» օրենքում լրացում կատարելու մասին» և ««Իրավաբանական անձանց պետական գրանցման, իրավաբանական անձանց առանձնացված ստորաբաժանումների, հիմնարկների և անհատ ձեռնարկատերերի պետական հաշվառման մասին» օրենքում լրացումներ կատարելու մասին» օրենքների նախագծերի փաթեթը, որն ուղղված է միջազգային պայմանագրերով ստանձնված պարտավորությունների կատարման համար անհրաժեշտ իրավական հիմքի ստեղծմանը և միջպետական ծրագրերի իրականացման համար ֆինանսավորման ներգրավման պայմանների բարելավմանը՝ հայտնում ենք, որ Էկոնոմիկայի նախարարության լիազորությունների շրջանակում փաթեթի վերաբերյալ դիտողություններ և առաջարկություններ չկան։
	Ընդունվել է

	2. Պետական եկամուտների կոմիտե
	22.10.2026 թ.

	
	N 01/3-4/64000-2026

	Հայաստանի Հանրապետության պետական եկամուտների կոմիտեն քննարկել է «Բաժնետիրական ընկերությունների մասին» օրենքում լրացումներ կատարելու մասին», «Հայաստանի Հանրապետության քաղաքացիական օրենսգրքում լրացում կատարելու մասին», «Գնումների մասին» օրենքում լրացում կատարելու մասին, «Տնտեսական մրցակցության և սպառողների շահերի պաշտպանության մասին» օրենքում լրացում կատարելու մասին», «Պետություն-մասնավոր գործընկերության մասին» օրենքում լրացում կատարելու մասին» և «Իրավաբանական անձանց պետական գրանցման, իրավաբանական անձանց առանձնացված ստորաբաժանումների, հիմնարկների և անհատ ձեռնարկատերերի պետական հաշվառման մասին» օրենքում լրացումներ կատարելու մասին» օրենքների նախագծերը, որոնց վերաբերյալ հայտնում ենք, որ առաջարկություններ չկան:
	Ընդունվել է

	3. Կենտրոնական բանկ
	23.10.2026 թ.

	
	N 15.1-07/1039-26

	Համաձայն Հայաստանի Հանրապետության փոխվարչապետ Մհեր Գրիգորյանի   19․10․2026թ. թիվ 05/61.7/36610-2026 գրության՝ հայտնում ենք, որ Հայաստանի Հանրապետության կենտրոնական բանկն (այսուհետ՝ Կենտրոնական բանկ) ուսումնասիրել է ««Բաժնետիրական ընկերությունների մասին» օրենքում լրացումներ կատարելու մասին» և հարակից օրենքներում լրացումներ կատարելու մասին նախագծերի փաթեթը (այսուհետ՝ Նախագծեր)։ Նախագծերի վերաբերյալ Կենտրոնական բանկն առաջարկություններ և դիտողություններ չունի։
	Ընդունվել է

	4. Արտաքին գործերի և միջազգային առևտրի նախարարություն
	22.10.2026 թ.

	
	N 1111/56689-26

	1. Բաժնետիրական ընկերությունների մասին օրենքում փոփոխություններ կատարելը վավերացրած միջազգային պայմանագրի հիման վրա կամ դրա իրագործման նպատակով ստեղծված ընկերությունների նկատմամբ այլ դրույթներ սահմանելը, որոնք միտված են այդ ընկերություններում պետության մասնակցության վճռորոշ դերի բարձրացմանը, համարում ենք նպատակահարմար:	
Բաժնետիրական ընկերությունների մասին օրենքում լրացումներ կատարելու մասին ՀՀ օրենքի նախագծի առնչությամբ առաջարկում ենք.	
3.1. հոդվածի 2-րդ մասում առանձնահատկությունները բառը փոխարինել կարգավորումները բառով, իսկ թվարկման հատվածում կարգավորումներին բառը փոխարինել դրույթներին բառով:
	1. Ընդունվել է
Նախագծում կատարվել են համապատասխան փոփոխություններ:


	2. Միևնույն ժամանակ, առաջարկում ենք վերանայել վերոնշյալ հոդվածի 4-րդ մասը. Սույն հոդվածի 1-ին մասով սահմանված 25 և ավելի մասնակցության չպահպանման դեպքում, սույն հոդվածով սահմանված առանձնահատկությունները չեն կարող կիրառելի լինել Ընկերության նկատմամբ՝ Հայաստանի Հանրապետության մասնակցության նվազեցման պահից ձևակերպումը փոխարինել Սույն հոդվածի 1-ին մասով սահմանված մասնակցության 25 տոկոսից նվազման դեպքում, սույն հոդվածով սահմանված կարգավորումները չեն կարող կիրառելի լինել Ընկերության նկատմամբ՝ Հայաստանի Հանրապետության մասնակցության նվազեցման պահից  ձևակերպմամբ: Առաջարկը միտված է հստակեցնելու, որ կարգավորումները կիրառելի չեն լինի բացառապես եթե մասնակցությունը 25 տոկոսից ցածր լինի:
	2. Ընդունվել է
Նախագծում կատարվել են համապատասխան փոփոխություններ:

	3. Ինչ վերաբերում է հարակից օրենքներին, ապա առաջարկում ենք ՀՀ քաղաքացիական օրենսգրքում լրացում կատարելու մասին ՀՀ օրենքում առանձնահատկություններ բառը փոխարինել հատուկ բառով:
	3. Ընդունվել է
Նախագծում կատարվել են համապատասխան փոփոխություններ:

	5. Մրցակցության և սպառողների շահերի պաշտպանության հանձնաժողով
	23.10.2026 թ.

	
	N 1528-2026

	1. ««Տնտեսական մրցակցության և սպառողների շահերի պաշտպանության մասին» օրենքում լրացում կատարելու մասին» օրենքի նախագծի (այսուհետ նաև՝ Նախագիծ) 1-ին հոդվածով առաջարկվում է «Տնտեսական մրցակցության և սպառողների շահերի պաշտպանության մասին» 2000 թվականի նոյեմբերի 6-ի ՀՕ-112 օրենքի 1-ին հոդվածը լրացնել հետևյալ բովանդակությամբ նոր 6-րդ մասով.
«6. Սույն օրենքը դրանով սահմանված համակենտրոնացմանը վերաբերող կարգավորումների մասով չի տարածվում «Բաժնետիրական ընկերությունների մասին» օրենքով նախատեսված՝ Հայաստանի Հանրապետության վավերացրած միջազգային պայմանագրի հիման վրա և դրա իրագործման նպատակով ստեղծված ընկերությունների վրա, որոնցում Հայաստանի Հանրապետությունն ունի 25 տոկոս և ավելի մասնակցություն։»:
Նախագծով առաջարկվող բացառության սահմանման անհրաժեշտությունը հավելյալ քննարկման և հիմնավորման կարիք ունի։ 
Միաժամանակ, հարկ է ընդգծել, որ «Տնտեսական մրցակցության և սպառողների շահերի պաշտպանության մասին» օրենքով (այսուհետ նաև՝ Օրենք) չեն սահմանափակվում տնտեսավարող սուբյեկտի ստեղծման փուլով, այլ տարածվում են նաև վերջինիս գործունեության ընթացքում իրականացվող՝ Օրենքով սահմանված միացման, միաձուլման, փայաբաժնի ձեռքբերման և այլ գործարքների ու վերակազմակերպումների վրա։
Հետևաբար, նման ընկերությունների մասնակցությամբ իրականացվող համակենտրոնացումների նկատմամբ ինքնավար պետական մարմնի կողմից մրցակցային գնահատման և վերահսկողության գործառույթների պահպանումը կարող է կարևորվել հենց պետության՝ որպես այդպիսի Ընկերության մասնակցի տեսանկյունից, հատկապես այն դեպքերում, երբ պետության մասնակցությունը փոքր է 50 տոկոսից։
	1. Չի ընդունվել
Նախագծով առաջարկվող բացառությունները գործելու են միայն այն դեպքում, երբ առկա լինի պետության կողմից վավերացված համապատասխան միջազգային պայմանագիր։ Ուստի նման դեպքում, վավերացնելով միջազգային պայմանագիրը, պետութունը նաև համաձայնում է տնտեսավարող սուբյեկտի գործունեության ընթացքում իրականացվող՝ «Տնտեսական մրցակցության և սպառողների շահերի պաշտպանության մասին» օրենքով սահմանված միացման, միաձուլման, փայաբաժնի ձեռքբերման և այլ գործարքների ու վերակազմակերպումների կանոններից որոշակի առանձնահատկություններին։


	2. Միաժամանակ, հարկ է նկատի ունենալ, որ Նախագծով առաջարկվող բացառությունը նախատեսվում է Օրենքի 1-ին հոդվածը նոր՝ 6-րդ մասով լրացնելու միջոցով, մինչդեռ Օրենքի 13-րդ հոդվածով սահմանվում են Օրենքի իմաստով համակենտրոնացում համարվող գործարքներն ու վերակազմակերպումները, իսկ նույն հոդվածի 9-րդ մասով՝ համակենտրոնացում չհամարվող դեպքերը։
Հաշվի առնելով Օրենքի կառուցվածքի համակարգվածության ապահովման անհրաժեշտությունը՝ առաջարկում ենք Նախագծով նախատեսվող բացառության պահպանման դեպքում համապատասխան կարգավորումն ամրագրել Օրենքի 13-րդ հոդվածի 9-րդ մասում։
	2. Ընդունվել է
Նախագծում կատարվել են համապատասխան փոփոխություններ։

	5. Միջազգային իրավական հարցերով ներկայացուցչի գրասենյակ
	23.10.2026 թ.

	1. Նախագծի 2-րդ հոդվածով առաջարկվող Օրենքի նոր 3.1-ին հոդվածի 2-րդ մասով սահմանվում են այն կարգավորումները, որոնց առնչությամբ Ընկերության կանոնադրությամբ կամ բաժնետիրական համաձայնագրով կարող են սահմանվել Օրենքից տարբերվող առանձնահատկություններ։ Այս համատեքստում առաջարկում ենք հստակ վկայակոչել Օրենքի համապատասխան հոդվածները, մասերը կամ կետերը, որոնցում ամրագրված կարգավորումների նկատմամբ Ընկերության կանոնադրությամբ կամ բաժնետիրական համաձայնագրով կարող են սահմանվել առանձնահատկություններ։
	1. Ընդունվել է
Նախագծում կատարվել են համապատասխան փոփոխություններ։

	2. Նախագծի 2-րդ հոդվածով առաջարկվող՝ Օրենքի նոր 3.1-ին հոդվածի 2-րդ մասի 3-րդ և 4-րդ կետերով նախատեսվում է, որ Օրենքից տարբերվող առանձնահատկությունները կարող են վերաբերել Ընկերության բաժնետերերի ընդհանուր ժողովի և խորհրդի նիստերի և որոշումների կայացման վերաբերյալ կարգավորումներին։ Այս կապակցությամբ հստակեցման կարիք ունի, թե արդյոք նշված կարգավորումը կիրառելի է Օրենքի 67-րդ և 84-րդ հոդվածներով ամրագրված՝ Ընկերության վերոնշյալ մարմինների իրավասությունների նկատմամբ:
	2. Ընդունվել է
Նախագծում կատարվել են համապատասխան փոփոխություններ։

	3. Նախագծի 2-րդ հոդվածով առաջարկվող՝ Օրենքի նոր 3.1-ին հոդվածի 2-րդ մասի 8-րդ կետով նախատեսվում է, որ առանձնահատկությունները կարող են վերաբերել նաև Օրենքի 3-րդ հոդվածի 4-րդ մասով սահմանված՝ Ընկերության բաժնետերերի՝ ընկերության սնանկության դեպքում պատասխանատվության վերաբերյալ կարգավորումներին։ Այս կապակցությամբ հարկ է նկատել, որ «Սնանկության մասին» օրենքի 8-րդ հոդվածի համաձայն՝ եթե պարտապանը սնանկ է ճանաչվել նրա կանոնադրական կապիտալին տիրապետող կամ նրան կատարման համար պարտադիր ցուցումներ տալու կամ նրա որոշումները կանխորոշելու հնարավորություն ունեցող անձանց մեղքով, ապա պարտապան իրավաբանական անձի հիմնադիրները (մասնակիցները) կամ այդ անձինք կրում են համապարտ պատասխանատվություն պարտապանի պարտավորություններով՝ վերջինիս գույքի անբավարարության դեպքում։ Ստացվում է, որ բաժնետերերի պատասխանատվության վերաբերյալ կարգավորումներ ընկերության սնանկության դեպքում սահմանված են նաև «Սնանկության մասին» օրենքում, ընդ որում՝ այս դեպքում խոսք է գնում համապարտ պատասխանատվության մասին: Վերոգրյալի հիման վրա առաջարկում ենք դիտարկել նաև «Սնանկության մասին» օրենքում համապատասխան լրացումներ կատարելու անհրաժեշտությունը, հաշվի առնելով դրա սնանկության գործընթացը կարգավորող հիմնարար իրավական ակտ հանդիսանալու և իրավական տարբեր ակտերի փոխհամաձայնեցվածությունը ապահովելու հանգամանքը:
	3. Ընդունվել է
Նախագծում կատարվել են համապատասխան փոփոխություններ։






